**ՀԻՄՆԱՎՈՐՈՒՄ**

**ՉԱՐԵՆՑԱՎԱՆ ՀԱՄԱՅՆՔԻ ԱՎԱԳԱՆՈՒ 2023 ԹՎԱԿԱՆԻ ԴԵԿՏԵՄԲԵՐԻ 20-Ի «ՉԱՐԵՆՑԱՎԱՆԻ ՀԱՄԱՅՆՔԱՊԵՏԱՐԱՆԻ ԱՇԽԱՏԱԿԱԶՄԻ 2024 ԹՎԱԿԱՆԻ ԱՇԽԱՏԱԿԻՑՆԵՐԻ ԹՎԱՔԱՆԱԿԸ, ՀԱՍՏԻՔԱՑՈՒՑԱԿԸ ԵՎ ՊԱՇՏՈՆԱՅԻՆ ԴՐՈՒՅՔԱՉԱՓԵՐԸ ՀԱՍՏԱՏԵԼՈՒ ՄԱՍԻՆ» ՈՐՈՇՄԱՆ ԸՆԴՈՒՆՄԱՆ ԱՆՀՐԱԺԵՇՏՈՒԹՅԱՆ ՎԵՐԱԲԵՐՅԱԼ**

**1. Իրավական ակտի ընդունման անհրաժեշտությունը.**

Չարենցավան համայնքի ավագանու 2023 թվականի դեկտեմբերի 20-ի «Չարենցավանի համայնքապետարանի աշխատակազմի 2024 թվականի աշխատակիցների թվաքանակը, հաստիքացուցակը և պաշտոնային դրույքաչափերը հաստատելու մասին»  որոշման անհրաժեշտությունը բխում է «Տեղական ինքնակառավարման մասին» օրենքի 18-րդ հոդվածի 1-ին մասի 28-րդ և 35-րդ հոդվածի 1-ին մասի 7-րդ կետի դրույթներից`

**2**. **Ընթացիկ իրավիճակը, խնդիրները և ակնկալվող արդյունքը**

Տեղական ինքնակառավարման մարմինների որոշ լիազորություններն ու գործառույթները առավել արդյունավետ և պատշաճ իրականացնելու նպատակով աշխատակազմում և մասնավորապես` համայնքային ծառայության պաշտոնների անվանացանկում որոշ փոփոխություններ անելու անհրաժեշտությունից ելնելով, սույն նախագծով նախատեսվում է իրականացնել հետևյալ փոփոխությունները.

Համաձայն **«**Տեղական ինքնակառավարման մասին**»** օրենքի 48-րդ հոդվածի 1-ին մասի 3-րդ կետի սոցիալական պաշտպանության բնագավառում համայնքի ղեկավարի լիազորությունների իրականացման համար 5000-ից ավելի բնակիչ ունեցող համայնքի աշխատակազմում ստեղծվում է համայնքի սոցիալական աշխատողի հաստիք։ Չարենցավանի համայնքապետարանի աշխատակազմի կրթության, մշակույթի, սպորտի, երիտասարդության և սոցիալական աջակցության բաժնում առկա է գլխավոր մասնագետի հաստիք, որի վրա պաշտոնի անձնագրով դրված է սոցիալական աշխատողի պարտականությունները, սակայն հաշվի առնելով Չարենցավան խոշորացված համայնքի բնակավայրերի քանակը /1 քաղաք և 5 գյուղ/ և բնակչության թվաքանակը /շուրջ 40000 բնակիչ/ մեկ սոցիալական աշխատողը ֆիզիկապես ի վիճակի չէ լիարժեք իրականացնելու ստանձնած պարտավորությունները։

Ուստի նպատակահարամար է համայնքային ծառայության պաշտոնների անվանացանկում` աշխատակազմի կրթության, մշակույթի, սպորտի, երիտասարդության և սոցիալական աջակցության բաժնում ավելացնել **«**Սոցիալական աջակցության մասին» օրենքի 38-40-րդ հոդվածներով նախատեսված` սոցիալական աշխատանքի ևս մեկ մասնագետի***` համայնքային ծառայության առաջատար մասնագետ սոցիալական սատարողի հաստիք։***

40000 բնակչությամբ խոշորացված համայնքի համար աշխատակազմում ներկայումս առկա է միայն մեկ իրավաբան, այն էլ համայնքային ծառայության առաջատար մասնագետի հաստիք, որը բնականաբար չի կարող թեկուզև նվազագույն ծավալով հավուր պատշաճի իրականացնել իր գործառույթները, ուստի առաջարկվում է աշխատակազմում ավելացնել ***գլխավոր մասնագետ-իրավաբանի հաստիք։***

Անհրաժեշտությունից ելնելով, ավելացել է համայնքի ավագանու խմբակցությունների փորձագետների և գործավարների պաշտոնային դրույքաչափերը։

**Նախագծի ընդունման դեպքում պետական կամ տեղական ինքնակառավարման մարմինների բյուջեներում ծախսերի և եկամուտների էական ավելացումների կամ նվազեցումների մասին.**

Նախագծի ընդունման կապակցությամբ Չարենցավան համայնքի բյուջեում եկամուտների ավելացում կամ նվազեցում չի նախատեսվում, իսկ աշխատավարձի հոդվածով տարեկան ծախսերը կավելանան 8640.0 հազ դրամով։

**ՀԱՄԱՅՆՔԻ ՂԵԿԱՎԱՐ Հ.Կ. ՇԱՀԳԱԼԴՅԱՆ**